# Boginje

*Variola vera*, Kosovo, 1972
**BoginjeBoginje** (latinski: *variola vera*) su zarazna bolest svojstvena čovjeku koju izazivaju dvije vrste virusa variole zvane *variola major* i *variola minor koji pripada rodu Orthopoxvirusa*.

## Historija

Vjeruje se da je u 20. vijeku od posljedica variole umrlo između 300 i 500 miliona ljudi. U ranijim historijskim razdobljima, prije nego što je razvijena vakcinacija i moderni lijekovi, variola je bila daleko ubojitija i imala je bitan uticaj na historiju. Mnoge poznate historijske osobe bile su njene žrtve.

Ipak, najznačajniju ulogu su imale nakon otkrića Amerike, kada su domoroci Sjeverne i Južne Amerike došli u dodir s Evropljanima koji su bili inficirani virusom variole. Za razliku od kolonizatora, domoroci nisu imali razvijen imunitet, što je dovelo do naglog širenja bolesti i dramatičnog pada domorodačke populacije, pa je evropskim kolonizatorima omogućen lak i nesmetan prodor u nova područja.

Domaćin virusa variole je jedino čovjek tako da je naporima Svjetske zdravstvene organizacije 1977 godine virus iskorijenjen u ljudskoj populaciji i danas se nalazi samo u laboratorijima. Posljednji prirodni slučaj dijagnosticiran je u oktobru 1977. godine, a Svjetska zdravstvena organizacija (WHO) je 1980. godine certificirala globalno iskorjenjivanje bolesti, što je čini jedinom ljudskom bolešću koja je iskorijenjena. Vakcinacija protiv virusa više se ne provodi tako da se smatra da bi se mogao koristiti kao terorističko oružje.

## Velike boginje

Vakcina protiv boginja
**Variola major**, uzrokuju velike ili crne boginje. Velike boginje izazivaju smrt kod 20-40 % zaraženih, a kod preživjelih često ostavlja trajnu unakaženost ili sljepoću. Bolest je teška i teško se liječi. Počinje drhtavicom, visokom temperaturom i jakim bolovima u glavi, kičmi i trbuhu, povraćanjem i zatvorom. Poslije 2 do 4 dana po tijelu izbije velik, krupan osip, koji se brzo pretvara u plikove. Plikovi se zagnoje i na njihovom mjestu se otvore ranice, od kojih ostaju primjetni ožiljci na licu osoba koje su preživjele velike boginje.

Bolest se širila između ljudi ili preko kontaminiranih predmeta. Prevencija je postignuta uglavnom vakcinom protiv velikih boginja. Kada se bolest razvila, neki antivirusni lijekovi su možda pomogli. Rizik od smrti bio je oko 30%, sa višim stopama među bebama. Često su oni koji su preživjeli imali velike ožiljke na koži, a neki su ostali slijepi.

## Male boginje

**Variola minor**, uzrokuju male boginje, blaži oblik koji izaziva smrt samo kod 1 % zaraženih. Bolest počinje jednim kataralnim stanjem u nosu, plućima i na očnoj sluzokoži. Poslije inkubacije od 8 do 16 dana oči zakrvare, suze, i ne može se gledati u svjetlost, nos je pun kao kod prehlade, prisutan je suh kašalj i povećana temperatura. Ovakvo stanje traje 3 do 5 dana, pa se pojavi karakterističan osip. Osip je krupan i javlja se najprije na licu, potom po cijelom tijelu, za razliku od šarlahnog osipa, koji je sitan i tek naposljetku izbija na licu. Prije nego na licu, osip se javlja u ustima, na unutrašnjoj strani obraza. Pojavom osipa kašalj se pojača i dijete za sve vrijeme bolesti ima jak bronhitis, koji se često komplikuje zapaljenjem pluća.

## Također pogledajte

* Pandemija

## Dalje čitanje

* Bhattacharya, Sanjoy (2006). *Expunging variola: the control and eradication of smallpox in India, 1947–1977*. Hyderabad: Orient Longman. ISBN 978-81-250-3018-8.
* Fenner, Frank (1988). *Smallpox and Its Eradication (History of International Public Health, No. 6)* (PDF). Geneva: World Health Organization. ISBN 978-92-4-156110-5. Arhivirano s originala (PDF), 19. 2. 2015. Pristupljeno 14. 3. 2020.
* Hopkins, Donald R. (2002). *The Greatest Killer. Smallpox in History*. (U of Chicago Press, 2002). ISBN 978-0-226-35168-1
* Kelton, Paul. *Cherokee Medicine, Colonial Germs: An Indigenous Nation's Fight Against Smallpox.* Norman, OK: University of Oklahoma Press, 2015. ISBN 0-8061-4688-5
* Koplow, David A. (2003). *Smallpox: the fight to eradicate a global scourge*. Berkeley: University of California Press. ISBN 978-0-520-24220-3.
* Mack T (2003). "A different view of smallpox and vaccination". *N. Engl. J. Med*. **348** (5): 460–63. doi:10.1056/NEJMsb022994. PMID 12496354.
* McNeill, William Hardy (1977). *Plagues and peoples*. Oxford: Basil Blackwell. ISBN 978-0-385-12122-4.
* Naono, Atsuko (2009). *State of Vaccination: The Fight Against Smallpox in Colonial Burma*. Hyderabad: Orient Blackswan. str. 238. ISBN 978-81-250-3546-6. Arhivirano s originala, 30. 7. 2020. Pristupljeno 14. 3. 2020.
* Pallen, Mark (2018). *The Last Days of Smallpox: Tragedy in Birmingham*. UK: Amazon KDP. ISBN 978-1-9804-5522-6.
* Preston, Richard (2002). *The Demon in the Freezer: A True Story*. New York: Random House. ISBN 978-0-375-50856-1. (Excerpt available at *The New Yorker*)
* Reinhardt, Bob H. (2015) *The End of a Global Pox: America and the Eradication of Smallpox in the Cold War Era* (U of North Carolina Press, 2015). xviii, 268 pp.
* Tucker, Jonathan B. (2001). *Scourge: The Once and Future Threat of Smallpox*. New York: Grove Press. ISBN 978-0-8021-3939-9.
* Lord Wharncliffe; W. Moy Thomas, ured. (1861). *The Letters and Works of Lady Mary Wortley Montagu, vol. 1*. London: Henry G. Bohn.

## Reference

## Vanjski linkovi

* Vebsajt o uništenju virusnih zaliha Boginja